**OBVESTILO POSAMEZNIKOM PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV PRI DEJAVNOSTI:** **MERITEV HITROSTI (stacionarni radar) - MONG**

V skladu s 13. členom Splošne uredbe o varstvu podatkov obveščamo, da Medobčinska uprava Mestne občine Nova Gorica, Občine Ajdovščina in Občine Brda izvaja meritve hitrosti v cestnem prometu na območju Mestne občine Nova Gorica in pri tem obdeluje osebne podatke posameznikov. **Podatki posameznika se obdelujejo samo v primeru, ko je bila dejansko zaznana kršitev (prekoračitev najvišje dovoljenje hitrosti**). **Če kršitve ni bilo, se podatki posameznika ne obdelujejo.** Osebni podatki se po zaznani kršitvi in opravljeni meritvi ter zajemu fotografije vozila, registrske tablice in podobe voznika, najprej obdelujejo v sklopu ugotovitvenega postopka in v nadaljevanju v sklopu prekrškovnega postopka. V evidenci prekrškovnega postopka se vodijo vsi tisti podatki, ki jih določa zakonodaja za vložitev predloga za prekršek.

Medobčinsko redarstvo, ki deluje v okviru Medobčinske uprave Mestne občine Nova Gorica, Občine Ajdovščina in Občine Brda, ima ustrezne zakonske podlage za obdelavo osebnih podatkov v zvezi z odkrivanjem in pregonom kršiteljev cestno-prometnih predpisov iz 15. člena Zakona o pravilih cestnega prometa (ZPrCP).

**Upravljavec zbirke osebnih podatkov (izvajalec meritev hitrosti):**

Medobčinska uprava Mestne občine Nova Gorica, Občine Ajdovščina in Občine Brda
Naslov: Trg Edvarda Kardelja 1, 5000 Nova Gorica

Telefon: 05 3350100
E-pošta: medobcinska.uprava@nova-gorica.si

**Kontakti** **pooblaščene osebe za varstvo osebnih podatkov:**

tel.: 02 6209840, e-pošta: info@intelektum.eu

**Namen obdelave osebnih podatkov:**

* + izvajanje nalog v javnem interesu ali pri izvajanju javne oblasti, dodeljene upravljavcu (točke e 6. člena GDPR). Gre za opravljanje javnih nalog in pooblastil, ki izhajajo tudi iz veljavne zakonodaje: 15. člena Zakon o pravilih cestnega prometa (ZPrCP), 45. člena Zakona o prekrških (ZP-1) in določil Zakona o občinskem redarstvu (ZORed);
	+ izvedba prekrškovnega postopka (v primeru prekoračitve hitrosti) po Zakonu o prekrških (ZP-1) v povezavi s področno zakonodajo o prekrških;
	+ zagotavljanje izvrševanja pravnih posledic odločb o prekršku za ugotavljanje prej izrečenih sankcij za prekrške in za izdajanje potrdil;
	+ dokumentiranje dela v zvezi s prekrški;
	+ ugotavljanje večkratne obravnave posameznih kršiteljev in vlaganje pritožb v zvezi z neustrezno kaznovanostjo kršiteljev cestnoprometnih prekrškov;
	+ nadzor hitrosti vozil in zagotavljanje varnosti v cestnem prometu;
	+ statistično spremljanje kršitev.
* **Pravna podlaga za obdelavo osebnih podatkov:**
	+ Zakon - 6(1)(e) GDPR; 15. člen Zakon o pravilih cestnega prometa (ZPrCP), 45., 203. in 206. člen Zakona o prekrških (ZP-1) ter določila Zakona o občinskem redarstvu.
* **Vrste osebnih podatkov:**
	+ Merilniki hitrosti beležijo naslednje podatke: fotografija vozila in registrska številka vozila, datum in ura meritve (čas vstopa ali izstopa iz nadzorovanega območja), lokacija oz. kraj meritve (številka merilnika hitrosti), izmerjena hitrost vozila, ki le-to prekorači.
	+ Za namen izdaje plačilnega naloga se skladno s tretjim odstavkom 57. člena ZP-1 obdelujejo naslednji podatki, ki so pridobljeni iz evidence registriranih vozil in drugih evidenc: podatki o imenu in priimku lastnika oziroma uporabnika vozila, naslov stalnega ali začasnega prebivališča, EMŠO, če je fizična oseba tujec pa datum rojstva, državljanstvo, za odgovorno osebo pravne osebe tudi zaposlitev, kraj in čas storitve prekrška, pravno opredelitev prekrška, število izrečenih kazenskih točk v cestnem prometu, navedbo vrste voznika in kategorijo vozila, s katerim je bil storjen prekršek, če so bile izrečene kazenske točke ali gre za kršitev, ki je povezana z veljavnostjo vozniškega dovoljenja pa tudi številko vozniškega dovoljenja, navedbo organa, ki je izdal dovoljenje in datum izdaje, znesek globe in stroškov postopka ter rok za njihovo plačilo.
	+ Za namen vodenja evidenc prekrškovnega organa se skladno s tretjim odstavkom 206. člena ZP-1 obdelujejo naslednji podatki:
* *obdolženca oziroma storilca:* osebno ime, za poročene tudi prejšnji priimek, če je bil spremenjen, datum, kraj in občina rojstva, EMŠO, naslov stalnega prebivališča (stalnega, začasnega), državljanstvo, poklic, zaposlitev, ime in sedež pravne osebe oziroma samostojnega podjetnika posameznika, podatki o vozniškem dovoljenju (številka vozniškega dovoljenja, upravna enota, ki ga je izdala, datum izdaje vozniškega dovoljenja po opravljenem vozniškem izpitu, kategorije motornih vozil, za katere je bilo vozniško dovoljenje izdano);
* *predlagatelja, drugih udeležencev v postopku, pošiljateljev vlog oziroma prevzemnikov:* osebno ime, naslov prebivališča (stalnega, začasnega), ime in sedež pravne osebe oziroma samostojnega podjetnika posameznika.
* **Obrazložitev zakonitih interesov:**  /
* **Uporabniki ali kategorije uporabnikov osebnih podatkov, če obstajajo:**
	+ Prekrškovni organ, ki kot upravljavec vodi prekrškovni postopek;
	+ Morebitni pogodbeni obdelovalec (programska oprema in vzdrževanje merilcev hitrosti);
	+ drugi uporabniki in državni organi, ki imajo za pridobivanje osebnih podatkov podlago v zakonu, osebni privolitvi posameznika ali pogodbenem razmerju na zakonski podlagi (npr. če je za prekršek predpisana stranska sankcija kazenskih točk, se osebni podatki in podatki o vozniškem dovoljenju posredujejo na pristojno Ministrstvo za pravosodje.
* **Informacije o prenosih osebnih podatkov v tretjo državo ali mednarodno organizacijo:**
	+ Podatki se ne prenašajo v tretje države ali mednarodne organizacije.
* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**
* Posnetki oz. fotografije, pridobljene s pomočjo merilnikov hitrosti, se brišejo v roku 30 dni za zapise merilnikov hitrosti, ki niso obdelani in 5 let za vse zapise, šteto od dne nastanka.
* Pravnomočne odločbe, sodbe oziroma sklepi o prekrških se iz evidenc iz 203. in 204. člena ZP-1 izbrišejo **po poteku treh let od dneva pravnomočnosti** odločb, vendar ne dokler trajajo stranske sankcije, dokumentarno gradivo, na podlagi katerega so bile vpisane, pa se hrani po določbi sedmega odstavka 206. člena istega zakona.
* Podatki iz evidenc se lahko obdelujejo **v času pet let po pravnomočnosti** odločbe prekrškovni organi, sodišča, državna tožilstva, policija, drugi državni organi v okviru svojih pooblastil, stranke oziroma drugi udeleženci, ki so na podlagi procesnih zakonov upravičeni pregledovati in prepisovati spis v posamezni zadevi, ostali uporabniki pa le, če so za uporabo podatkov pooblaščeni z zakonom.
* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoju pravice do ugovora obdelavi in pravice do prenosljivosti podatkov:**
	+ Posameznik lahko zahteva dostop do osebnih podatkov, ki se nanašajo nanj (seznanitev z lastnimi osebnimi podatki), ter pravico do popravka, ugovora, izbrisa ali omejitve, pri čemer pa se njegovi zahtevi lahko ugodi le in ko so za to izpolnjeni pogoji, ki jih določa veljavna zakonodaja. Vse pravice lahko posameznik uveljavlja pod pogoji, ki jih določa veljavna zakonodaja (204. a, 205., 206. člen ZP-1).
	+ Posameznik lahko dobi informacije pri prekrškovnem organu, ki je upravljavec osebnih podatkov, in sicer na sedežu prekrškovnega organa: Medobčinska uprava Mestne občine Nova Gorica, Občine Ajdovščina in Občine Brda, Trg Edvarda Kardelja 1, 5000 Nova Gorica, telefon: 05 3350100, e-pošta: medobcinska.uprava@nova-gorica.si.
* **Informacija o pravici do preklica privolitve, kadar obdelava temelji na privolitvi:**
	+ Obdelava ne temelji na privolitvi posameznika.
* **Informacije o tem:**
	+ ali je zagotovitev osebnih podatkov zakonska ali pogodbena obveznost:
		- Da. Zagotovitev osebnih podatkov je obvezna v primeru, ko posameznik stori prekršek.
	+ ali mora posameznik zagotoviti osebne podatke ter kakšne so morebitne posledice, če jih ne zagotovi:
		- Da. Predlagatelj postopka o prekršku mora skladno z Zakonom o prekrških in Zakonom o splošnem upravnem postopku zagotoviti tiste osebne podatke, ki so potrebni, da se vloga lahko obravnava, sicer se njegova vloga zavrže.
* **Informacije o obstoju avtomatiziranega sprejemanja odločitev, vključno z oblikovanjem profilov, ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki:**
	+ Avtomatizirano odločanje in/ali profiliranje se ne izvajata.
* **Informacija o pravici do vložitve pritožbe pri nadzornem organu**: Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 012309730, spletna stran: [www.ip-rs.si](http://www.ip-rs.si)).